Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Εργασία

# Διαμόρφωση του "Memory Stick"

Το “Memory Stick” είναι εξ ορισμού διαμορφωμένο στη συγκεκριμένη μορφή FAT και έτοιμο προς χρήση.
Κατά τη διαμόρφωση, βεβαιωθείτε ότι χρησιμοποιείτε συσκευή που έχει σχεδιαστεί για τη διαμόρφωση του μέσου και υποστηρίζει το "Memory Stick".
Αν επιθυμείτε να διαμορφώσετε εκ νέου το μέσο με τον υπολογιστή σας VAIO, ακολουθήστε τα παρακάτω βήματα.
Σημείωση

- Με τη διαμόρφωση του "Memory Stick" διαγράφονται όλα τα δεδομένα που είναι αποθηκευμένα στο μέσο. Βεβαιωθείτε ότι έχετε δημιουργήσει ένα αντίγραφο ασφαλείας των σημαντικών δεδομένων, ώστε να μην τα χάσετε.

- Μην αφαιρείτε το "Memory Stick" από την υποδοχή όσο διαρκεί η διαμόρφωσή του. Αυτό θα μπορούσε να προκαλέσει δυσλειτουργία.

1. Εντοπίστε την υποδοχή "Memory Stick Duo".

1. Σύρετε προσεκτικά το "Memory Stick" μέσα στην υποδοχή, έως ότου κουμπώσει στη θέση του. [Πληροφ.]

1. Κάντε κλικ στο (Έναρξη) και Υπολογιστής.

1. Κάντε δεξί κλικ στο εικονίδιο του "Memory Stick" και επιλέξτε Διαμόρφωση.

Εμφανίζεται το παράθυρο Διαμόρφωση Memory Stick.

1. Κάντε κλικ στην επιλογή Επαναφορά προεπιλογών συσκευής.

Το μέγεθος της μονάδας εκχώρησης και το σύστημα αρχείων επανέρχονται στις προεπιλεγμένες ρυθμίσεις τους.
Σημείωση

- Μην επιλέγετε τη ρύθμιση NTFS από την πτυσσόμενη λίστα Σύστημα αρχείων, γιατί ενδέχεται να προκληθεί δυσλειτουργία.

Υπόδειξη

- Η διαδικασία διαμόρφωσης θα ολοκληρωθεί πιο γρήγορα, αν επιλέξετε Γρήγορη διαμόρφωση από τη ρύθμιση Επιλογές διαμόρφωσης.

1. Κάντε κλικ στην επιλογή Έναρξη.

Ακολουθήστε τις οδηγίες που εμφανίζονται στην οθόνη.
Σημείωση

- Ανάλογα με τον τύπο του μέσου, ενδέχεται να χρειαστεί αρκετή ώρα για τη διαμόρφωση του "Memory Stick".

Σχετικό θέμα
Πληροφορίες για το "Memory Stick"
Συμβατό "Memory Stick"
Εισαγωγή/Αφαίρεση του "Memory Stick"
Σημειώσεις για τη χρήση του "Memory Stick"